จับตา! ประชุม “โอเปกพลัส” 5 ต.ค.นี้ ลดกำลังผลิต 1 ล้านบาร์เรล
จับตา! ประชุม “โอเปกพลัส” 5 ต.ค.นี้ อาจมีมติปรับการผลิตน้ำมันลงถึง 1 ล้านบาร์เรลต่อวัน เพื่อพยุงตลาดน้ำมันหลังราคามีความผันผวน
จับตา! ประชุม “โอเปกพลัส” 5 ต.ค.นี้ อาจมีมติปรับการผลิตน้ำมันลงถึง 1 ล้านบาร์เรลต่อวัน เพื่อพยุงตลาดน้ำมันหลังราคามีความผันผวน
2 ต.ค. 2565

ผู้สื่อข่าวรายงาน อ้างอิงแหล่งข่าวโอเปกเปิดเผยกับรอยเตอร์ว่า กลุ่มประเทศผู้ส่งออกน้ำมันและพันธมิตร หรือ โอเปกพลัส จะจัดประชุมผู้แทนสมาชิกแบบพบหน้ากันในวันพุธที่ 5 ต.ค.นี้ที่กรุงเวียนนา ประเทศออสเตรีย
ทั้งนี้ โอเปกพลัส จะจัดการประชุมแบบออนไลน์ร่วมด้วยสำหรับผู้แทนประเทศสมาชิกบางคนที่ไม่สามารถเดินทางไปเข้าร่วมประชุมด้วยตัวเองได้ เนื่องจากโอเปกประกาศแจ้งอย่างกระชั้นชิดสำหรับการจัดประชุมแบบพบหน้ากัน
โดยการประชุมดังกล่าวมีขึ้นท่ามกลางภาวะราคาน้ำมันที่ลดลงจากระดับสูงสุดในรอบหลายปีที่เข้าทดสอบในเดือนมี.ค.ที่ผ่านมา และภาวะตลาดผันผวนอย่างหนัก
ขณะที่แหล่งข่าวเปิดเผยกับรอยเตอร์ว่า กลุ่มโอเปกพลัส ซึ่งรวมถึงรัสเซีย จะจัดการเจรจาที่มุ่งเน้นไปที่แนวโน้มการปรับลดปริมาณการผลิตน้ำมันลง 500,000 บาร์เรลถึง 1 ล้านบาร์เรลต่อวันเพื่อพยุงตลาดน้ำมัน
โดยเมื่อต้นสัปดาห์แหล่งข่าวที่ใกล้ชิดกับรัสเซียเปิดเผยว่า รัสเซียอาจเสนอให้โอเปกพลัสปรับลดการผลิตน้ำมันลงถึง 1 ล้านบาร์เรลต่อวัน